
Európai Unió monetáris válságkezelési tendenciái - összefoglaló
A politikatudomány számára kiemelt prioritásnak kell lennie azon szakpolitikai ágnak, ami a pénzrendszert határozza meg. Minden tranzakcióra; az értéket közvetítő jelre – pénzre – van szükség. Ezáltal, a pénz értékét, és az azzal történő műveleteket döntően befolyásoló szakpolitikának elemi szerepe van; a politikai rendszer demokratikusságának kérdésében, s az adott szakpolitika – monetáris politika – demokratikusságának kérdésében is.
Fontos elem, hogy az európai integrációs politikában felmerülő; nem legitim politikai vezetők mellett, a teljes monetáris politika nem rendelkezik legitimációval.
A hipotézisem; a monetáris válságkezelés föderatív jellegű kihívásainak leterheltsége beigazolódott, továbbá a válság aszimmetrikus sokkjait[1] irányítani képtelen eszköznek bizonyult a közös monetáris irányítás. Az EU ideális valutaövezeti státusza megkérdőjelezhető, s monetáris központosodás politikailag sem racionális, mivel mind a gazdasági tények, mind a választópolgárok növekvő elégedetlensége nem támasztja ezt alá. A hipotézisem demokratikusság és elszámoltathatóság kérdései irányába tett felvetéseim azt igazolták, hogy nagyobb súlyú a demokratikus politikai monetáris irányítás, mint a technokrata elitek szerepvállalása.
A jegybanki függetlenség kérdése pusztán elméleti szempontból aggályos, mivel a demokrácia alapköve a növekvő hatáskörökkel párhuzamosan növekvő felelősség és elszámoltathatóság; a demokratikus intézményrendszer védelme érdekében.
„A jegybanki függetlenség első látásra racionálisnak és egyértelműnek tűnő dogmája rengeteg átgondolást igényel.”[2]
A fenti tények tükrében kijelenthető, hogy a monetáris rendszert hibásan kiemelte az alkotmányok összessége a demokratikus intézmények sorából, így nem teljesülhetnek a demokratikus elvek a pénzrendszer intézményeiben.
 
[1] Robert Mundell: A Theory of Optimum Currency Areas, The American Economic Review 1961, Ronald I. McKinnon: Optimum Currecy Areas, The American Economic Review, 1963, Vol. 53. és kritikai álláspont: Paul De Grauwe: Economics of Monetary Union, Oxford ; New York : Oxford University Press, 2009
[2] Pogátsa Zoltán: Létezik e független jegybank? http://pogi.blog.fn.hu/index.php?view=bejegyzes_oldal&bejid=153405&bejcim=Letezike_fuggetlen_jegybank&todo=/ letöltés 2012. 12. 23.

